റഗ്ബി വാം അപ്പുമായി ടീം ഇന്ത്യ ക്യാച്ചിംഗിന് പുതു ടെക്നിക് ഒരു കാലത്ത് മോശം ഫീല്ഡിംഗിന് ഏറെ പഴികേട്ടിരുന്ന ടീമായിരുന്ന ഇന്ത്യ. മുഹമ്മദ് കൈഫിനെയും യുവരാജ് സിംഗിനെയും സുരേഷ് റെയ്നയെയും രവീന്ദ്ര ജഡേജയേയും പോലുള്ള താരങ്ങളുടെ വരവ് ഫീല്ഡിംഗിന്റെ കാര്യത്തില് ഇന്ത്യന് ക്രിക്കറ്റില് വിപ്ലവകരമായ മാറ്റങ്ങള്ക്ക് വഴിതെളിച്ചു. ഇപ്പോള് ക്യാച്ചിംഗ് മെച്ചപ്പെടുത്താന് പുതിയ വിദ്യ പരീക്ഷിക്കുകയാണ് ഇംഗ്ലണ്ട് പര്യടനത്തിലുള്ള ഇന്ത്യന് ടീം. താരങ്ങളുടെ പരിശീലനത്തിന്റെ വീഡിയോ ബിസിസിഐ പുറത്തുവിട്ടിട്ടുണ്ട്. ക്രിക്കറ്റ് ബോള് ഉപയോഗിച്ച് റഗ്ബി മാതൃകയില് വ്യത്യസ്തമായ ക്യാച്ചിംഗ് പരിശീലനമാണ് ഇന്ത്യന് ടീം നടത്തിയത്. ഫീല്ഡില് വരച്ച വൃത്തത്തിനുള്ളില് ഏഴ് പാസുകളിലൂടെ പന്ത് എത്തിക്കുന്നതാണ് കളി. ഒരു കൈകൊണ്ട് മാത്രമേ പന്ത് ക്യാച്ച് ചെയ്യാന് പാടുള്ളു. ക്യാച്ച് ചെയ്യുന്ന കൈകൊണ്ട് പന്ത് പാസ് ചെയ്യാന് അനുവദിക്കില്ലെന്നത് മറ്റൊരു കളി നിയമം. ഓസ്ട്രേലിയയെയും ന്യൂസിലന്ഡിനെയും ദക്ഷിണാഫ്രിക്കയെയും പോലുള്ള ടീമുകളും ഇതുപോലെ റഗ്ബി മോഡല് വാം അപ്പ് നടത്താറുണ്ട്. സമീപ കാലത്തായി ക്യാച്ചിംഗ് ഇന്ത്യക്കൊരു തലവേദനയായിരിക്കുകയാണ്. ന്യൂസിലന്ഡിനെതിരായ ലോക ടെസ്റ്റ് ചാമ്ബ്യന്ഷിപ്പ് ഫൈനലിന്റെ അവസാന ദിവസം ഇന്ത്യന് താരങ്ങള് രണ്ട് ക്യാച്ചുകള് നഷ്ടപ്പെടുത്തിയിരുന്നു.